Temeljem članaka 29. Zakona o lovstvu („Narodne novine“ broj 140/05,75/09,153/09,14/14), članka 6. stavak 1. Odluke o načinu provedbe javnog natječaja za davanje u zakup zajedničkih lovišta na području Zadarske županije („Službeni glasnik Zadarske županije“, broj 12/14) i Odluke o produljenju 25 ugovora o zakupu prava lova u zajedničkim lovištima i osnivanju i i imenovanju Komisije za provedbu javnog natječaja za davanje u zakup 2 zajednička lovišta na području Zadarske županije („Službeni glasnik Zadarske županije“, broj 22/15), Komisija za provedbu javnog natječaja za davanje u zakup zajedničkih otvorenih lovišta broj XIII/125 „Polača“ i XIII/132 „Veliki Urljaj“ području Zadarske županije objavljuje

**JAVNI NATJEČAJ**

**za davanje u zakup zajedničkih lovišta**

1. **Davatelj zakupa:**

Zadarska županija, B.Petranovića 8., 23 000 Zadar, 023 350-421, telefaks: 023 350-341.

1. **Predmet natječaja i početna godišnja lovozakupnina:**

|  |  |  |
| --- | --- | --- |
| **Lovišta** | **Površina u ha** | **Početna cijena god.lovozakup.** |
| **XIII/125 „POLAČA“** | **7224 ha** | **43.810,00 kuna** |
| **XIII/132“VELIKI URLJAJ“** | **18960 ha** | **59.525,00 kuna** |

1. **Vrijeme davanja u zakup lovišta:** 10 lovnih godina
2. **Pravo na podnošenje ponude:** Pravna ili fizička osoba (obrtnik) sa sjedištem u Republici

Hrvatskoj koja nije kažnjavana za kazneno djelo nezakonitog lova ili prekršaj iz članka

96. i 99. Zakona o lovstvu dok traje sigurnosna mjera, odnosno dok ne nastupi rehabilitacija po sili zakona.

1. **Obvezatan sadržaj ponude:** Sukladno dokumentaciji za javni natječaj.
2. **Dokumentacija za javni natječaj** može se preuzeti na mrežnim stranicama Zadarske županije [www.zadarska-zupanija.hr](http://www.zadarska-zupanija.hr) ili na adresi Zadarske županije, Upravni odjel za poljoprivredu, svaki radni dan od 8-11,30 sati.
3. **Rok i adresa za dostavu ponuda**: Ponuda se dostavlja putem pošte ili osobnom dostavom u pisarnicu na adresu: Zadarska županija, Božidara Petranovića 8, 23 000 Zadar najkasnije do dana **19. veljače 2016. godine (petak) zaključno do 12,00 sati.** Ponude se dostavljaju u pisanom obliku sastavljene na hrvatskom jeziku u dvostrukim zatvorenim i zapečaćenim omotnicama. Vanjska omotnica mora biti zatvorena i zapečaćena s vidljivom naznakom: "Javni natječaj za davanje u zakup zajedničkih otvorenih lovišta XIII/125“ Polača“ ili XIII/132 „Veliki Urljaj“– NE OTVARATI". Zapečaćene ponude dostavljaju se na adresu: Zadarska županija, 23 000 Zadar, B. Petranovića 8., Komisija za provedbu javnog natječaja za davanje u zakup zajedničkih lovišta na području Zadarske županije.

Unutarnja omotnica treba sadržavati adresu ponuditelja. Ponude koje ne pristignu u propisanom roku za dostavu ponuda iz ovog javnog natječaja neće se otvarati i vratit će se ponuditelju neotvorene, a nepotpune ponude smatrat će se neprihvatljivima i biti će isključene iz sudjelovanja u natječajnom postupku.

1. **Datum, vrijeme i mjesto otvaranja ponuda**: Javno otvaranje ponuda za navedena lovišta održat će se u Maloj vijećnici Zadarske županije dana 22. veljače 2016. godine prema sljedećem redoslijedu: za lovište broj: XIII/125 Polača u 13,00 sati, za lovište broj XIII/132 Veliki Urljaj u 13,30 min., na adresi Zadarska županija, 23000 Zadar, B. Petranovića 8., po redoslijedu zaprimanja ponuda i u nazočnosti članova Komisije.

Otvaranju ponuda može bit nazočna samo jedna ovlaštena ili opunomoćena osoba svakog ponuditelja uz uvjet predočenja pisane ovlasti. Opunomoćenik ponuditelja dužan je najkasnije do otvaranja ponuda Komisiji dostaviti punomoć, a ovlaštena osoba dužna je najkasnije do otvaranja ponuda Komisiji dostaviti dokaz iz kojeg je vidljivo da je ovlaštena predstavljati ponuditelja.

1. **Jamstvo za ponudu:** Dokaz o uplaćenom novčanom pologu jamčevine, isključivo originalom virmanskog naloga ili uplatnice u iznosu 50% od početnog iznosa godišnje lovozakupnine istaknute u javnom natječaju za pojedino lovište u korist žiro računa proračuna Zadarske **županije IBAN: HR40 24070001800013007., model 68 s pozivom na broj odobrenja: poziv na broj: 5312-OIB uplatitelja naknade, s naznakom** ***„Jamčevina za javni natječaj za davanje u zakup zajedničkog lovišta“.***
2. **Način dokazivanja sposobnosti**: Sukladno dokumentaciji za javni natječaj. U slučaju podnošenja ponuda za više od jednog lovišta koja su predmet javnog natječaja, ponuditelj za svako lovište podnosi posebnu ponudu i prilaže dokaze o ispunjavanju uvjeta za svako lovište posebno. Svaki ponuditelj je dužan naznačiti za koje lovište se natječe - jedno lovište je jedan predmet natječaja.
3. **Kriterij za odabir ponuda:**

Najpovoljnija je ponuda koja ima potpunu dokumentaciju i kojom je ponuđena najviša godišnja lovozakupnina.

Ako dva ili više ponuditelja ponude istu lovozakupninu, smatrat će se povoljnijom ponuda ponuditelja koji ima sjedište na području jedinice lokalne samouprave na kojoj se nalazi veći dio lovišta.

1. **Uvjeti i način plaćanja lovozakupnine:** Sukladno dokumentaciji za javni natječaj .
2. **Zaključivanje Ugovora o zakupu:** Sukladno dokumentaciji za javni natječaj.
3. Ponuditelji mogu prije početka otvaranja ponuda odustati od podnesene ponude, uz pravo povrata jamčevine. Ponuditelji koji odustanu od podnesene ponude nakon početka otvaranja ponuda nemaju pravo na povrat jamčevine.

Ovaj javni natječaj objavljen je na web stranicama Zadarske županije.

**KLASA:323-02/16-1/3 Komisija za provedbu javnog natječaja**

**URBROJ:2198/1-14-1-16-3 za davanje u zakup zajedničkih otvorenih**

**broj XIII/125 Polača i XIII/132 Veliki Urljaj**

**Zadar, 10.veljače 2016.godine**